荷李活影星裡安納度一向都係大慈善家同保育人士，佢最近留意到非洲剛果嘅維龍加國家公園受疫情影響導致零收入，加上閉園期間遇上嚴重恐襲，就聯同喬布斯(Steve Jobs)遺孀Laurene Powell Jobs成立嘅Emerson Collective，保育組織Global Wildlife Conservation、歐盟委員會以及維龍加國家公園發起Virunga Fund慈善基金。佢自己就率先捐咗200萬美元(1560萬港元)幫助山地大猩猩同殉職護林員嘅家屬。